<classify> NIAMEY-NIGERERIA NIGERIA imesaini makubaliano ambayo yanalenga kuongezabiashara kati ya nchi za Afrika AfCFTA. Hatua hii sasa inaifanya Eritrea kuwa nchi pekee yaKiafrika kuachwa nje. Rais wa Nigeria Muhammadu Buhari alisaini makubaliano hayoya kihistoria katika mkutano wa Umoja wa Afrika AU, huko Niger. Hatua ya kwanza chini ya makubaliano hayo ni kupunguzaushuru wa bidhaa kutoka nchi zilizo ndani ya Umoja huo lakini muda wa kufanyahivyo bado haujatangazwa. Kwa mujibu wa Shirikala habari la AFP, kwa sasa nchi za Kiafrika zinafanya huduma na biashara katiyao kwa asilimia 16 tu wakati nchi za Ulaya ni asilimia 65. AU inakadiria kuwa kwa utekelezaji wa Biashara huru kwaBara la Afrika AfCFTA utalifanya bara hilo liongoze hadi asilimia 60 ya biashara kati yao kufikia 2022. Pia wanasema kuwa makubaliano ya AfCFTA yatatengeneza nafasi kubwa zaidi ya biasharahuru duniani. Makubaliano ya AfCFTA yaligonga mwamba mwaka jana wakatiNigeria ilipotangaza kutosaini siku chache kabla ya nchi hiyo kuelekea kusainimakubaliano hayo. Nigeria ni Taifa kubwa linaloongoza kiuchumi barani Afrika,wakati iliposita kusaini makubaliano hayo hatua hiyo ilizua maswali iwapomakubaliano hayo ya kibiashara yatafikiwa na kutekelezwa na umoja huo. Rais Muhammadu Buhari alisema alikuwa anahitaji mashaurianozaidi nchini kwake Nigeria. Tangu wakati huo, Nigeria ilieleza kuwa ilifanyamashauriano na na makundi yapatayo 27, vikiwamo vyama vya wafanyabiashara. Wachambuzi wanasema uamuzi huo unaifanya Nigeria kuwa na mengi ya kupata kwa kuongezaupatikanaji wa bidhaa na huduma zake kwenye soko pana la Afrika. Lakini wengi waliofuatwa kwa ajili ya kutoa ushauri juu yamakubaliano hayo walionyesha wasiwasikwamba kuongezeka kwa ushirikiano huo kungeleta ushindani usio wa haki hasakwenye eneo la ajira na bidhaa wanazozalisha. Hatua ya Nigeria kusaini ndoto za kuongeza biashara kupitia AfCFTA, nihatua ya karibu mbele. Sasa AfCFTA inaweza kutoa fursa ya soko kubwa la Nigeria,na kama chombo na kwa nafasi yake ipo katika nafasi imara ya kuzungumza namaeneo mengine duniani. SABABU ZA ERITREA KUACHWA Kwa mujibu wa Kamishna wa Viwanda na Biashara wa AU, AlbertMuchanga, Eritrea haikushiriki katika mazungumzo hayo kwa sababu ya mgogorowake na Ethiopia. Aliongeza kuwa sasa nchi hizo mbili hazina mgogoro na Eritrea tayari imeiomba AU kwenda pamojakwenye makubaliano hayo. Kwa hiyo baada ya muda watakuja, tutakwenda nao, alisema. Chini ya makubaliano hayo ushuru utapunguzwa kwa nchiwananchama zilizosaini. Ushuru ni kama ule wa kodi zikiwamo zile zinazotozwamipakani. Pia makubaliano hayo yanalinda bidhaa zinazozalishwa kutokamataifa ya Afrika. BBC  <topic>: KIMATAIFA 